39. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 588 της 3/13 Σεπτ. 1962 (ΦΕΚ Α΄ 145) Περί μεταλλευτικών ερευνών του Δημοσίου. Έχοντες υπ’ όψει τας διατάξεις του άρθρ. 7 του Ν.Δ. 1299/1949 «περί άρσεως αναστολής προθεσμιών των μεταλλευτικών Νόμων και μεταλλευτικών ερευνών του Δημοσίου», την υπ’ αριθ. 400/1962 γνωμοδότησιν του Συμβουλίου της Επικρατείας, προτάσει των επί των Συντονισμού και Βιομηχανίας Ημετέρων Υπουργών απεφασίσαμεν και διατάσσομεν. Άρθρ.1.-1.Αι περιοχαί εντός των οποίων το Δημόσιον προβαίνει εις μεταλλευτικάς ερεύνας κατά τα άρθρ. 2 και 3 του Ν.Δ. 1299/1949 καθορίζονται εις την απόφασιν του Υπουργού της Βιομηχανίας δια σταθερών και συγκεκριμένων ορίων διαλαμβανομένων εις επιτελικούς Χάρτας εκ των παρά ταις Νομαρχίαις του Κράτους τηρουμένων, ως ορίζεται εν άρθρ. 2 του Ν.Δ. 4029/1959 «περί αργούντων μεταλλείων κλπ.». (Αντί της σελ. 517(α) Σελ. 517(β) Τεύχος 590 - Σελ. 47 Μεταλλευτικός Κώδικας 13.Μ.α.38-39 2.Από της δημοσιεύσεως της αποφάσεως του Υπουργού Βιομηχανίας αι προς τον αρμόδιον Νομάρχην τυχόν επιδιδόμεναι αιτήσεις, περί χορηγήσεως αδείας μεταλλευτικών ερευνών επί χώρων κειμένων εντός της περιοχής ην καθορίζει η απόφασις του Υπουργού της Βιομηχανίας, απορρίπτονται ως απαράδεκτοι δι’ αποφάσεως του αυτού Νομάρχου. Άρθρ.2.-Ως διαπιστωθή κατά τας ερεύνας του Δημοσίου η ύπαρξις μεταλλευμάτων επί των κατά την προηγουμένην παράγραφον χώρων ο χώρος ούτος καθίσταται μεταλλευτική περιοχή του Δημοσίου. Τα όρια και η έκτασις της περιοχής ταύτης, ως και τα εν αυτή διαπιστωθέντα μεταλλεύματα, ορίζονται δι’ αποφάσεως του Υπουργού Βιομηχανίας, εκδιδομένης προ της λήξεως της προθεσμίας αναστολής των περί χορηγήσεως αδειών μεταλλευτικών ερευνών διατάξεων και δημοσιευομένης εις την Εφημερίδα της Κυβερνήσεως. Άρθρ.3.-Αι έρευναι του Δημοσίου διεξάγονται δι’ αυτεπιστασίας εφαρμοζομένων των διατάξεων του άρθρ. 4 του Νόμ. 3948/1959 «περί αναζητήσεως ερεύνης και εκμεταλλεύσεως υδρογονανθράκων εν υγρά και αεριώδει καταστάσει». Εις τους αυτούς επί του Συντονισμού και της Βιομηχανίας Υπουργούς ανατίθεται η δημοσίευσις και εκτέλεσις του παρόντος. 